<classify> HOSPITALI ya Taifa ya Muhimbili MNH jijini Dar es Salaam imevunja rekodi baada ya kufanya upasuaji mkubwa wa kuwatenganisha pacha wa kiume walioungana wa jamii ya Kimasai mwishoni mwa wiki.Upasuaji huo ulifanywa na jopo la madaktari watano likiongozwa na daktari Mtanzania kutoka nje ya nchi, Profesa Martin akisaidiwa na madaktari bingwa, akiwemo wa upasuaji wa magonjwa ya njia ya mkojo kutoka Hospitali ya Tumaini, Cholonde Yongolo, daktari bingwa wa upasuaji wa watoto Zaituni Bokhari, na Dk Mwajabu Mbaga.Habari za uhakika kutoka ndani ya hospitali hiyo ambazo gazeti hili imezipata, zilieleza kuwa upasuaji wa watoto hao umetumia saa tatu kukamilika, ukianza saa tatu mpaka saa sita mchana Jumamosi iliyopita. Hadi sasa pacha hao wapo wodi ya uangalizi maalumu ICU. Watoto hao wa jamii ya Kimasai walizaliwa Julai 12, mwaka huu katika Kijiji cha Kigogo, V igwaza Wilaya ya Kisarawe mkoani Pwani wakiwa wameungana maeneo ya kitovu na ini.Mama wa watoto hao, Esta Mkono 19 alijifungua nyumbani akizalishwa na mkunga wa jadi, Aksa Mbega ambaye pia ni mama mkwe wake. G azeti hili lilimtafuta daktari bingwa wa upasuaji wa watoto wa hospitali hiyo, Zaituni Bokhari ili kuzungumzia upasuaji huo, na alieleza: Watoto wapo wanaendelea vizuri, wananyonya vizuri, na afya yao inaendelea vizuri, hicho ndicho ninachoweza kusema, mengine mimi sio msemaji wake, vema atafutwe Eligaesha Mkurugenzi wa Uhusiano. Hata hivyo, Eligaesha alisema kwa kifupi, tutawajulisha maendeleo ya watoto pacha siku mbili zijazo kuanzia sasa.  <topic>: kitaifa 